Document ID: 32002D0280

Komisjoni otsus,
15. aprill 2002,
millega muudetakse otsust 98/320/EÜ ajutise katse korraldamise kohta seemneproovide võtmiseks ja seemnekontrolliks vastavalt nõukogu direktiividele 66/400/EMÜ, 66/401/EMÜ, 66/402/EMÜ ja 69/208/EMÜ
(teatavaks tehtud numbri K(2002) 1404 all)
(EMPs kohaldatav tekst)
(2002/280/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 14. juuni 1966. aasta direktiivi 66/400/EMÜ peediseemne turustamise kohta, [1] viimati muudetud direktiiviga 98/96/EÜ, [2] eriti selle artiklit 13a,
võttes arvesse nõukogu 14. juuni 1966. aasta direktiivi 66/401/EMÜ söödakultuuride seemne turustamise kohta, [3] viimati muudetud direktiiviga 2001/64/EÜ, [4] eriti selle artiklit 13a,
võttes arvesse nõukogu 14. juuni 1966. aasta direktiivi 66/402/EMÜ teraviljaseemne turustamise kohta, [5] viimati muudetud direktiiviga 2001/64/EÜ, eriti selle artiklit 13a,
võttes arvesse nõukogu 30. juuni 1969. aasta direktiivi 69/208/EMÜ õli- ja kiudtaimede seemne turustamise kohta, [6] viimati muudetud direktiiviga 98/96/EÜ, eriti selle artiklit 12a,
ning arvestades järgmist:
(1) Komisjoni otsusega 98/320/EÜ [7] nähakse ette Ühenduse tasandil ajutise katse korraldamine, mille eesmärk on hinnata, kas seemneproovide võtmine ja seemnekontroll ametliku järelevalve all võivad olla paremateks võimalusteks kui direktiividega 66/400/EMÜ, 66/401/EMÜ, 66/402/EMÜ ja 69/208/EMÜ nõutavad seemne ametliku sertifitseerimise menetlused, ilma et seemne kvaliteet märgatavalt halveneks.
(2) Komisjon kogub veel andmeid, et uuendada ja täiendada katses osalevate liikmesriikide poolt esitatud teavet katses osalemise tulemuste kohta. Komisjon kogub andmeid ka liikmesriikide poolt esitatud ja ühenduses võrdluskatsega kontrollitud proovide kohta.
(3) Kehtivad rahvusvahelised tavad, sealhulgas Majanduskoostöö ja Arengu Organisatsioon (OECD) ja Rahvusvahelise Seemnekontrolli Assotsiatsioon (ISTA) võimaldavad jätkuvalt ajutiste katsete korraldamist seemneproovide võtmiseks ja seemnekontrolliks.
(4) Seetõttu tuleks ajutist katset pikendada ning otsust 98/320/EÜ tuleks vastavalt muuta.
(5) Käesoleva otsusega ettenähtud meetmed on kooskõlas alalise põllumajanduse, aianduse ja metsanduse seemnete ja paljundusmaterjali komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 98/320/EÜ artiklis 4 asendatakse kuupäev "30. juuni 2002" kuupäevaga "31. juuli 2004".
Artikkel 2
Käesolev otsus on adresseeritud liikmesriikidele.
Brüssel, 15. aprill 2002

Labels: 7
18
19
6